left_logo.jpg

BHDCA

**UPUTSTVO**

**za dostavljanje izvještaja o prevezenim putnicima/robi/teretu**

**u redovnom i povremenom zračnom prijevozu**

**u odlasku sa aerodroma u BiH**

**Datum: 14.07.2023.**

**Broj: 1-5-02-3-587/23**

**Odobrio:** **Generalni direktor, Čedomir Šušnjar**

# Pravni osnov

Pravni osnov sadržan je u članu 4. stav (4) Odluke o visini naknade koju plaća operator zrakoplova po prevezenom putniku i toni prevezene robe/tereta u odlasku sa aerodroma u Bosni i Hercegovini ("Službeni glasnik BiH", brој: 20/23).

# Predmet uputstva

Ovim uputstvom propisuje se sadržaj i izgled izvještaja o prevezenim putnicima/robi/teretu za operatore zrakoplova koji obavljaju redovni i povremeni (*charter*) zračni prijevoz u odlasku sa aerodroma u Bosni i Hercegovini, te način i rokovi dostavljanja izvještaja od strane operatora aerodroma.

# Sadržaj izvještaja

## Redovni saobraćaj

Izvještaj o prevezenim putnicima/robi/teretu za redovni promet (*Prilog 1.)* sadrži odvojene prikaze podataka o prijevozu putnika i podatke o prijevozu robe/tereta i sastoji se od dvije tabele:

1. Tabela 1 - pregled podataka o prijevozu putnika i
2. Tabela 2 - pregled podataka o prijevozu robe/tereta.

Operator aerodroma dužan je unijeti tražene podatke za svakog pojedinačnog zračnog operatora koji obavlja prijevoz sa tog aerodroma, te navesti obračunski period za koji se dostavljaju podaci.

## Povremeni (*Charter*) promet

Izvještaj o prevezenim putnicima/robi/teretu za povremeni (*charter*) zračni prijevoz (*Prilog 2.*) razlikuje se od prethodnog izvještaja u tome što Tabela 3 i Tabela 4 (u odnosu na Tabelu 1 i Tabelu 2) sadrži jednu dodatnu kolonu „*Ukupno naplaćeno*“. U tu kolonu se unose podaci o ukupno naplaćenim prihodima od operatora zrakoplova, a koje je operator aerodroma u konkretnom mjesecu naplatio u ime i za račun BHDCA. Taj iznos predstavlja proizvod iznosa naknade i ukupnog broja putnika/mase tereta koji podliježu plaćanju naknade po svakom pojedinačnom zračnom operatoru koji obavlja zračni prijevoz sa tog aerodroma.

*Napomena:* Zbir kolone (3) u Tabeli 1 i kolone (3) u Tabeli 3, treba da odgovara ukupnom broju ukrcanih putnika na komercijalnim letovima, pod rednim brojem 5. (Total commercial air transport[[1]](#footnote-1)) u statističkom izvještaju (Air transport reporting form airport traffic) operatora aerodroma za određeni mjesec.

# Način i rokovi dostavljanja izvještaja

Operator aerodroma je dužan izvještaj potpisan od strane odgovorne osobe dostaviti u BHDCA putem pošte, na adresu: V kozarske brigade 18, 78 000 Banja Luka i putem e-maila na adresu: [bhdca@bhdca.gov.ba](mailto:bhdca@bhdca.gov.ba) i eventualno dodatne adrese o kojima bude obaviješten.

Izvještaj za redovni i povremeni (*charter*) zračni prijevoz se dostavlja najkasnije u roku od 7 dana od dana isteka obračunskog perioda.

Ukupan naplaćeni iznos za izvještajni mjesec, operator aerodroma je dužan uplatiti BHDCA, istovremeno sa dostavljanjem izvještaja, a u skladu sa instrukcijom za uplatu administrativnih taksi i naknada objavljenoj na internet stranici BHDCA: [www.bhdca.gov.ba](http://www.bhdca.gov.ba) *(Dokumentacija- Naknade i takse).*

# Prilog

## Prilog 1. Izvještaj o prevezenim putnicima/robi/teretu u redovnom prometu



## Prilog 2. Izvještaj o prevezenim putnicima/robi/teretu u povremenom (*Charter*) prometu

****

1. Ukupan broj putnika i onih koji plaćaju i onih koji ne plaćaju prihode u odlasku na međunarodnim i domaćim, redovnim i povremenim (*charter*) komercijalnim letovima koji se odvijaju avionom ili helikopterom. [↑](#footnote-ref-1)